|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,** **správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 46 04; 487 45 55  F: +381 21 557074 456 986 bojan.greguric@vojvodina.gov.rs |
|  | ČÍSLO: 128-90-3/2022-05 | DÁTUM: 19. 01. 2022 |

Pokrajinský sekretariát vzdelávania, predpisov, správy a národnostných menšín– spoločenstiev, Nový Sad, podľa článku 7 Pokrajinského parlamentného uznesenia o prideľovaní rozpočtových prostriedkov na zlepšenie postavenia národnostných menšín - národnostných spoločenstiev a rozvoj multikultúrnosti a tolerancie (Úradný vestník APV č. 8/2019) v súvislosti s článkami 11, 12, 23 odsek 4, 25 a 26. Pokrajinského parlamentného uznesenia o rozpočte Autonómnej pokrajiny Vojvodiny na rok 2022 (Úradný vestník APV číslo 54/2021), podľa Rozhodnutia pokrajinského tajomníka vzdelávania, predpisov, správy a národnostných menšín – národnostných spoločenstiev číslo: 128-377 / 2020-1 zo dňa 08.12.2020 vypisuje

**VEREJNÝ SÚBEH**

**NA SPOLUFINANCOVANIE PROGRAMOV A PROJEKTOV ZACHOVANIA A PESTOVANIA MULTIKULTÚRNOSTI A MEDZINÁRODNOSTNEJ TOLERANCIE V AP VOJVODINE**

**V ROKU 2022**

Verejný súbeh sa vypisuje pre programy a projekty združení, fondov a nadácií (ďalej len: podávateľ prihlášky), zamerané na pestovanie multikultúrnosti a medzinárodnostnej tolerancie v AP Vojvodine v roku 2021.

**I. SUMA SÚBEHU**

Verejný súbeh je vypísaný na celkovú sumu **14.000.000,00 dinárov;**

**II. PODMIENKY SÚBEHU**

* Lehota podávania prihlášok je 21. 02. 2021.
* Na verejný súbeh na pridelenie rozpočtových prostriedkov sekretariátu na rozvoj, pestovanie a zachovanie multikultúrnosti a medzinárodnostnej tolerancie sa môžu prihlásiť podávatelia prihlášky, ktorých projekty a programy sú zamerané na zachovanie a podporu medzinárodnotnej tolerancie a ktorí majú registrované sídlo na území AP Vojvodiny.
* Na verejnom súbehu sa prideľujú finančné prostriedky na programy a projekty podávateľov prihlášok zamerané na zachovávanie a pestovanie medzinárodnostnej tolerancie a najmä na:
* uchovávanie a pestovanie jazykov, ľudových zvykov a starých remesiel;
* ochranu a prezentáciu folklórneho dedičstva;
* vytváranie podmienok pre rozvoj kultúry, vedy a umenia;
* pestovanie a podporu ľudovej tvorby;
* prezentáciu kultúrneho majetku mimoriadneho významu;
* literárnu, dramatickú, javiskovú, hudobnú a výtvarnú tvorbu, pamätné dni, festivaly, jubilejné podujatia, kolónie umenia, tábory podporujúce toleranciu a práva národnostných menšín - národnostných spoločenstiev;
* konferencie, turnaje, zhromaždenia atď. na podporu tolerancie a práv národnostných menšín - národnostných spoločenstiev;
* starostlivosť a rozvoj ochotníctva, hosťovanie súborov;
* spoluprácu s materskými krajinami a iné formy spolupráce.
* projekty týkajúce sa rozvoja, zachovania a pestovania ducha medzinárodnotnej tolerancie medzi mladými ľuďmi.
* zlepšenie produkcie a produkciu televíznych a rozhlasových programov, internetových prezentácií, iných foriem elektronických prezentácií, tlačových reklamných aktivít, aktivít v oblasti tlačových médií a iných foriem mediálnych aktivít;
* Na verejný súbeh sa nemôžu uchádzať priami a nepriami používatelia rozpočtu, spoločnosti a národnostné rady národnostných menšín.
* Verejný súbeh sa uverejňuje v Úradnom vestníku Autonómnej pokrajiny Vojvodiny, v jednom z verejnoprávnych prostriedkov, ktorý pokrýva celé územie APV a na internetovej stránke sekretariátu, ako aj na portáli elektronickej štátnej správy v srbskom jazyku a v jazyku národnostnej menšiny, ktorý je úradne používaný v Autonómnej pokrajine Vojvodine.

**III. OSOBITNÉ PODMIENKY**

**Verejné obstarávanie**

Ak príjemca finančných prostriedkov z tohto súbehu patrí pod úpravu Zákona o verejnom obstarávaní alebo ak finančné prostriedky získané týmto súbehom budú použité na obstaranie prác, tovaru alebo služieb a účasť verejných finančných prostriedkov predstavuje viac ako 50% hodnoty obstarávania, považuje sa príjemca za obstarávateľa a je povinný uplatňovať Zákon o verejnom obstarávaní.

**IV. SPÔSOB APLIKOVANIA**

* Žiadosti sa predkladajú výlučne v súbehových formulároch sekretariátu v jednom vyhotovení.
* Súbehovú dokumentáciu je možné prebrať od 19. 01. 2022 v priestoroch sekretariátu alebo stiahnuť z internetovej stránky sekretariátu [www.puma.vojvodina.gov.rs](http://www.puma.vojvodina.gov.rs)
* K prihláške sa záväzne pripája:
1. Úradný dôkaz o registrácii žiadateľa (fotokópia);
2. Potvrdenie o daňovom identifikačnom čísle podávateľa prihlášky(fotokópia);
* Prihlášky na verejný súbeh sa predkladajú v srbskom jazyku alebo v jazyku národnostnej menšiny, ktorý sa úradne používajú v Autonómnej pokrajine Vojvodine;
* Žiadateľ, ktorému boli pridelené finančné prostriedky na základe verejného súbehu a nemá účet na Správe trezoru, bude mať povinnosť otvoriť ho v určenej lehote. Tento postup znamená, že sa obráti na príslušný orgán so žiadosťou o otvorenie uvedeného účtu, po čom je povinný predložiť sekretariátu dôkaz o otvorení účtu.
* Žiadosti sa podávajú

1. osobne odovzdávaním v spisovni pokrajinských orgánov správy v Novom Sade;

2. poštou na adresu:

Pokrajinský sekretariát vzdelávania, predpisov, správy a národnostných menšín - národnostných spoločenstiev

Bulvár Mihajla Pupina 16 21 000 Nový Sad

PRE SÚBEH - ZACHOVANIE A PESTOVANIE MULTIKULTÚRNOSTI A MEDZINÁRODNOSTNEJ TOLERANCIE

**V. ROZHODOVANIE**

* Kritériá pre výber programov a projektov spolufinancovaných pokrajinským sekretariátom na verejnom súbehu sú:
* percentuálna účasť jednotlivých národnostných menšín - národných spoločenstiev na celkovej menšinovej populácii v AP Vojvodine;
* celkové hmotné náklady na program alebo projekt;
* územný ráz a význam programu alebo projektu (napr. medzinárodný, medziobecný, lokálny, multietnický, alebo širší význam);
* trvanie programu alebo projektu;
* počet účastníkov programu alebo projektu;
* záujem publika a účasť na nich;
* Publicita v médiách (televízne a rozhlasové vysielanie alebo záznamy, tlačové správy a iné spôsoby prezentácie);
* elektronická prítomnosť, reprezentácia a činnosť (napr. internetové prezentácie, platformy, sociálne siete);
* následné a budúce aktivity (napr. osobitný výstup a prezentácia víťazov, slávnostné večere, vydávanie zborníkov, katalógov a iných publikácií);
* počet osôb zapojených do programu alebo projektu podávateľa prihlášky;
* iné činnosti, programy a projekty organizované podávateľom prihlášky;
* programy financovania a projekty od iných orgánov, organizácií, fondov, sponzorov alebo darcov - z tuzemska alebo zo zahraničia;
* schopnosť rozvíjať programy a projekty a ich udržateľnosť;
* zákonnosť a efektívnosť využívania finančných prostriedkov získaných predtým od pokrajinského sekretariátu.
* Nebudú sa brať do úvahy oneskorené a neúplné alebo nesprávne vyplnené prihlášky, prihlášky predložené neoprávnenými osobami, ako ani prihlášky, ktoré nie sú predmetom verejného súbehu, resp. prihlášky podávateľov, ktorí nepredložil správu o výdavkoch a využití pridelených finančných prostriedkov za predchádzajúci rok, resp. o ktorých sa podľa správy zistilo, že tieto prostriedky neúčelovo využili, ako aj prihlášky od uchádzačov, ktorí nemajú vysporiadané svoje záväzky z predchádzajúcich súbehov sekretariátu, pokiaľ ide o predloženie fotografií alebo videozáznamov ako dôkaze o vykonaných aktivitách.
* Neúplné prihlášky zahŕňajú prihlášky bez požadovanej dokumentácie, prihlášky, v ktorých nie sú vyplnené všetky povinné polia (nepovinné polia sú uvedené v prihláške), ako aj prihlášky, ktoré nie sú podpísané a opečiatkované.
* Sekretariát súbehu spolufinancuje výlučne aktivity, ktoré sú realizované v období odo dňa vyhlásenia súbehu do 31. 12. 2022.
* Sekretariát si vyhradzuje právo požadovať od podávateľa prihlášky dodatočnú dokumentáciu a informácie podľa potreby alebo určiť splnenie dodatočných podmienok pre pridelenie finančných prostriedkov;
* Prihláška a pripojená dokumentácia sa nevracajú podávateľom prihlášky.
* Prihlášky podávateľov prihlášky vyhodnocuje a posudzuje súbehová komisia, ktorú ustálil pokrajinský tajomník rozhodnutím, a ktorá zostavuje poradník podľa určených kritérií a spôsobu bodovania.
* Súbehová komisia vypracuje predbežný zoznam a poradie predložených prihlášok (programov / projektov), ktoré budú zverejnené na oficiálnej internetovej stránke sekretariátu a na portáli elektronickej verejnej správy.
* Podávatelia prihlášky majú právo vzniesť námietky voči predbežnej listiny do ôsmich dní odo dňa jej uverejnenia. Zdôvodnené rozhodnutie o námietke súbehová komisia vynesie v lehote 15 dní odo dňa jej prijatia. Po vyriešení sťažnosti súbehová komisia konečnú listinu odovzdá pokrajinskému tajomníkovi k schvaľovaniu.
* Rozhodnutie o výbere programov / projektov urobí pokrajinský tajomník do 30 dní od uplynutia lehoty na podanie námietky.
* Rozhodnutie o výbere programov / projektov sa uverejňuje na oficiálnej webovej stránke pokrajinského sekretariátu a na portáli e-Správy.
* Rozhodnutie o voľbe programu/projektu je konečné.

**VI. REALIZÁCIA**

* Sekretariát prevedie pridelené finančné prostriedky na účty príjemcov na základe podpísaných zmlúv v súlade s dynamikou prílevu finančných prostriedkov do rozpočtu AP Vojvodiny.
* Zmluva o pridelení prostriedkov špecifikuje všetky práva, záväzky a povinnosti podávateľa prihlášky a sekretariátu.
* Ak podávateľ prihlášky nepodpíše zmluvu v lehote určenej sekretariátom, bude sa považovať za osobu, ktorá odstúpila od podanej prihlášky.
* Žiadateľ je povinný legálne a účelne použiť pridelené finančné prostriedky, ako aj predložiť správu o účeloch čerpania finančných prostriedkov.
* Žiadateľ je povinný bezodkladne predložiť Sekretariátu prostriedkov počas alebo v priebehu realizácie projektu/podujatia/udalosti fotografie a videozáznamy vytvorené pri realizácii projektu.
* Sekretariát sleduje realizáciu spolufinancovaných programov/projektov.

Ďalšie informácie o verejnom súbehu možno dostať na sekretariáte, tel. č. 021/ 487 4604, alebo prostredníctvom e-mailu bojan.greguric@vojvodina.gov.rs.

S OPRÁVNENÍM POKRAJINSKÉHO TAJOMNÍKA

Milan Kovačević v.r.

zástupca pokrajinského tajomníka